Ved lejeforholdets begyndelse modtager Lejer det lejede i rengjort og velvedligeholdt stand. I lejekontrakten anføres enhver relevant skade eller slidtage på det lejede, som Lejer ikke er ansvarlig for. Ved lejeforholdets ophør skal det lejede tilbageleveres rengjort og i samme stand som det blev overdraget til Lejer, bortset fra almindelig slid og ælde. I modsat fald opkræves udgiften til kontraktmæssig aflevering ved Lejer, der tillige skal betale leje i perioden frem til kontraktmæssig aflevering. Lejer skal selv afholde enhver udgift til drift af det lejede, herunder el m.m.
I det tilfælde, at Lejer konstaterer en defekt eller anden skade på det lejede efter udlevering, skal Lejer afstå fra at benytte det lejede og straks kontakte Udlejer, der aftaler nærmere vedrørende besigtigelse. Viser det sig, at defekten/skaden skyldes Udlejers forhold refunderes lejen forholdsmæssigt for den tid, hvor det lejede ikke kan benyttes. Lejer kan ikke derudover rette krav mod Udlejer.